23.5.2022.
HR
Službeni list Europske unije
L 144/129
U PEFCR-u se utvrđuje mora li korisnik PEFCR-a izračunati potpokazatelje za klimatske promjene i zasebno o njima izvješćivati (vidjeti odjeljak A.4.2.9.).
U PEFCR-u se utvrđuje verzija referentnog paketa ekološkog otiska koji je potrebno upotrebljavati (11).
A.3.2.7.
D o d a t n e i n fo r m a c i j e
A.3.2.7.1.
D o d a t n e i n f o r m a c i j e o o k o l i š u U PEFCR-u se utvrđuje o kojim je dodatnim informacijama o okolišu potrebno izvješćivati i je li riječ o obaveznim ili preporučenim dodatnim informacijama o okolišu.
Treba izbjegavati uporabu pojma „trebati” u zahtjevima.
Dodatne informacije o okolišu mogu se uključiti samo ako se u PEFCR-u utvrđuje metoda koja se mora primijeniti za njihov izračun.
Bioraznolikost Pri razvoju PEFCR-a bioraznolikost se razmatra u okviru dodatnih informacija o okolišu u skladu sa sljedećim postupkom: (a) pri provedbi prve i druge studije PEF-RP-a tehničko tajništvo procjenjuje relevantnost bioraznolikosti za (pot)kategorije proizvoda unutar područja primjene PEFCR-a.
Ta se procjena može temeljiti na stručnoj prosudbi ili LCA-u ili se može do nje doći na drugi način koji je već uspostavljen u sektoru koji obuhvaća tu skupinu proizvoda.
Procjena mora biti jasno objašnjena u posebnom odjeljku prvog i drugog izvješća o PEF-RP-u; (b) u PEFCR-u se na temelju navedenog mora jasno objasniti smatra li se bioraznolikost relevantnom.
Ako tehničko tajništvo odredi da postoje znatni učinci na bioraznolikost, ono objašnjava na koji način korisnik PEFCR-a mora procijeniti učinke na bioraznolikost i izvijestiti o njima u okviru dodatnih informacija o okolišu.
Iako tehničko tajništvo može odrediti način na koji se bioraznolikost procjenjuje i kako se o njoj izvješćuje u PEFCR-u (prema potrebi), mogu se razmotriti sljedeći prijedlozi: 1. izražavanje (izbjegnutog) učinka na bioraznolikost kao postotak materijala koji dolazi iz ekosustava kojima se upravlja tako da se održavaju ili poboljšavaju uvjeti za bioraznolikost.
To se dokazuje redovitim nadzorom i izvješćivanjem o razinama bioraznolikosti i njezinu povećanju ili gubitku (npr. manje od 15 % gubitka raznolikosti vrsta zbog njihova uznemiravanja, iako tehničko tajništvo može utvrditi vlastitu razinu ako je to opravdano).
Ta procjena trebala bi se odnositi na materijale koji završe u konačnim proizvodima i one koji su upotrijebljeni u proizvodnom procesu.
Na primjer, ugljen koji se upotrebljava u procesima proizvodnje čelika ili soja koja se upotrebljava za hranjenje krava za mužnju itd.; 2. dodatno izvješćivanje o postotku materijala za koje se ne može utvrditi nadzorni lanac ili informacije o sljedivosti; 3.
uporaba posrednog certifikacijskog sustava.
Tehničko tajništvo određuje koji certifikacijski programi pružaju dovoljno dokaza za osiguravanje održavanja bioraznolikosti i opisuje korištene kriterije (12).
A.3.2.7.2.
D o d a t n e t e h n i č k e i n f o r m a c i j e U PEFCR-u se navode dodatne tehničke informacije o kojima se mora, treba ili može izvješćivati.
Ako je proizvod unutar područja primjene poluproizvod, u PEFCR-u se zahtijevaju sljedeće dodatne tehničke informacije: 1. u studiji PEF-a izvješćuje se o udjelu biogenog ugljika na vratima tvornice (fizički udio).
Ako se dobiva iz zavičajne šume, u PEFCR-u se zahtijeva da se odgovarajuće emisije ugljika modeliraju pomoću elementarnog toka „(prenamjena zemljišta)”; 2. izvješćuje se o recikliranom udjelu (R1); 3.
rezultati s vrijednostima A formule kružnog otiska specifičnima za primjenu, prema potrebi.
(11) Dostupno na http://eplca.jrc.ec.europa.eu/LCDN/developer.xhtm (12) Koristan pregled normi može se pronaći na http://www.standardsmap.org/